Michael Kelch

Michael Kelch (1714 – 23. detsember 1772/3. jaanuar 1773 Türi) oli Eestimaa vaimulik.

Michael Kelchi sünnikoht arvatakse olevat Tallinn; isa oli Johann Gottfried Kelch (1685–1728), arvatavastiDr. phil. Georg von Sabler. " Zur Familien geschichte des Chronisten Christian Kelch.". Baltische Familiengeschichtliche Mitteilungen, 1932, nr 1, seite 9-10 kroonik Christian Kelchi poeg. Ta oli 27. juunist 1733 Tallinna Toomorbudekodu kasvandik, läks aastal 1734 Rannu kihelkonna köstri ametisse. Edasi õppis ta (immatrikuleeriti 7. augustil 1741, oli kohal veel aastal 1744) Halle ülikoolis. Aastal 1744 sai ta Tallinna Toomorbudekodu rektoriks (Rector Scholae ab urb), oli aastast 1745 Tallinna toomkooli subkonrektor, aastast 1750 subrektor ja aastast 1752 konrektorFriedrich Croessmann,  Eduard Pabst. Beiträge zur Geschichte der Ehstländischen Ritter- und Domschule. Einladungsschrift zu der 550 jährigen Jubelfeier der Domschule zu Reval am 19. und 20. Juni 1869. Reval 1869,  seite  55; lisaks oli ta aastast 1750 Tallinna toomkiriku organist. 

Ordineeriti 4. mail/15. mail 1754 pastoriks. Ta oli aastatel 1754–1757 Järva-Jaani Ristija Johannese koguduse pastor ja aastatel 1757–1772 Türi Püha Martini koguduse pastorLiivi Aarma Põhja-Eesti vaimulike lühielulood 1525-1885 Tallinn 2007.

 Isiklikku 
Tema vend Marcus Kelch oli enne teda Türi Püha Martini koguduse pastor. Nende vanaisa Christian Kelch oli kroonik, Järva-Jaani ja Viru-Jaakobi koguduse pastor.

 Viited 

Kategooria:Järva-Jaani Ristija Johannese koguduse vaimulikud
Kategooria:Türi Püha Martini koguduse vaimulikud
Kategooria:Eestimaa vaimulikud
Kategooria:Sündinud 1714
Kategooria:Surnud 1773